നാം രണ്ട് നമുക്ക് രണ്ട് എന്ന് പറയുന്ന സര്ക്കാരിന് സൗഹൃദ ദിനാശംസകള്, മോദിയുടെ പ്രമുഖ വ്യവസായി സൗഹൃദങ്ങളെ സൗഹൃദ ദിനത്തില് ട്രോളി രാഹുല്ഗാന്ധി ന്യൂഡല്ഹി: സൗഹൃദ ദിനത്തില് പ്രധാനമന്ത്രി നരേന്ദ്ര മോദിക്ക് വ്യത്യസ്തമായ രീതിയില് ആശംസകള് നേര്ന്ന് കോണ്ഗ്രസ് നേതാവ് രാഹുല് ഗാന്ധി. രാജ്യത്തെ പ്രമുഖ വ്യവസായികള്ക്കൊപ്പമുള്ള മോദിയുടെ ചിത്രങ്ങള് പങ്കുവെച്ചുകൊണ്ടാണ് രാഹുല് ഗാന്ധി ഇന്സ്റ്റഗ്രാമില് ആശംസ അറിയിച്ചത്. ഐ വില് ബി ദേര് ഫോര് യുഎന്ന പ്രശസ്ത ഗാനത്തിനൊപ്പമാണ് ചിത്രങ്ങള്. വ്യവസായികളാണ് രാജ്യം ഭരിക്കുന്നത് എന്ന് നേരത്തെയും രാഹുല് ഗാന്ധി ആരോപിച്ചിരുന്നു. നാം രണ്ട് നമുക്ക് രണ്ട് എന്ന് പറയുന്ന സര്ക്കാരിന് സൗഹൃദ ദിനാശംസകള്, എന്നാണ് രാഹുല് ഇന്സ്റ്റഗ്രാമില് പോസ്റ്റ് ചെയ്തിരിക്കുന്നത്. മുകേഷ് അംബാനി, ഗൗതം അദാനി തുടങ്ങി രാജ്യത്തെ വ്യവസായികളെ ചേര്ത്ത് പിടിച്ചിരിക്കുന്ന മോദിയുടെ ചിത്രങ്ങളാണ് രാഹുല് ഇന്സ്റ്റഗ്രാമില് പോസ്റ്റ് ചെയ്തിരിക്കുന്നത്. പ്രതിപക്ഷത്തെ പ്രവര്ത്തിക്കാന് മോദി സര്ക്കാര് അനുവദക്കുന്നില്ലെന്നും രാഹുല് ഗാന്ധി ആരോപിച്ചിരുന്നു. പാര്ലമെന്റ് അംഗങ്ങള് ജനങ്ങളുടെ ശബ്ദമാകുന്നതും ദേശീയ പ്രാധാന്യമുള്ള വിഷയങ്ങള് ചര്ച്ച ചെയ്യുന്നതുമാണ് ജനാധിപത്യത്തിന്റെ അടിസ്ഥാനം എന്നും രാഹുല് പറഞ്ഞിരുന്നു. പാര്ലമെന്റിന്റെ മണ്സൂണ് സമ്മേളനം നടത്താന് കോണ്ഗ്രസ് അനുവദിക്കുന്നില്ലെന്ന് മോദിയുടെ പരാമര്ശത്തിന് പിന്നാലെയായിരുന്നു രാഹുലിന്റെ പ്രതികരണം. Stories you may Like